**Gazdasági összefoglaló, közbeszerzési összesítő (2017.12.04.-12.10.)**

**A nagyváradi Teszári Zoltán a harmadik helyet foglalja el a leggazdagabb romániai üzletemberek rangsorában. A Capital gazdasági lap által évente összeállított 300-as toplistán az RCS&RDS telekommunikációs vállalat alapítója tavaly még a negyedik helyen szerepelt.** Tészári Zoltán vagyonát 550-570 millió euróra becsülik, tavaly ez az összeg 500-520 millió euró volt. **A toplistát továbbra is Ion Tiriac vezeti.**

<http://www.maszol.ro/index.php/gazdasag/89360-dobogos-helyen-a-magyar-uzletember-a-leggazdagabb-romaniaiak-toplistajan>

**Rekordszintű utasszámot ért el a nagyváradi repülőtér 2017 novemberében, amikor 20.587 utas fordult meg a reptéren.** Az utasszám-növekedés annak is köszönhető, hogy az ősz folyamán a Ryanair légitársaság további két járatot indított Váradról a németországi Memmingen és Düsseldorf Weeze repterek felé. Az idei évben november hónap 30-ig összesen 142.251 légiutas fordult meg a nagyváradi reptéren. Ez 277,66%-os növekedést jelent az előző évhez képest, 2016-ban ugyanis november hónap végéig összesen 37.666 utast fogadott a repülőtér. A nagyváradi légikikötőből jelenleg Bukarest, Milánó, Barcelona, London, Memmingen és Düsseldorf irányába közlekednek járatok.

<http://www.reggeliujsag.ro/rekordszamu-utas-a-varadi-repteren/>

**A felmérések szerint Kolozsváron 11 alkalmazottból legalább egy az IT-szektorban dolgozik.**Az ARIES Transilvania IT-csoport elnöke, **Voicu Oprean** sajtótájékoztatón beszélt arról, hogy Kolozsvár a legjelentősebb IT-központ Romániában, Bukarest után. Kolozsváron az IT-vállalatok száma több mint 75%-kal nőtt 2011-hez képest, jelenleg az 1.235 kolozsvári IT-cég 14.036 alkalmazottat foglalkoztat. A sajtótájékoztatón részt vett **Emil Boc**, Kolozsvár polgármestere is, aki azt mondta: a város jövőjét a fejlesztés és az IT-szektor határozza meg, ezért Innovációs és IT Konzultatív Tanácsot hoztak létre a városi önkormányzat keretében, amelynek 2018 márciusáig ki kell dolgoznia a megyeszékhely 2014-2020-as időszakra szóló innovációs és informatikai stratégiáját.

<http://penzcsinalok.transindex.ro/hir/20171208-kolozsvaron-11-alkalmazott-kozul-egy-az-it-szektorban-dolgozik>

**December 9-én, szombaton gazdatalálkozót szervezett Székelyhídon a Romániai Magyar Gazdák Egyesületének Bihar megyei szervezete.** Ennek témája a mezőgazdaság és a vidékfejlesztés jövője volt, ugyanis belátható időn belül változik az adózási rendszer, valamint 2020-tól új EU-s finanszírozási lehetőségek nyílnak majd meg a romániai gazdák előtt. A találkozón részt vett Magyar Lóránd parlamenti képviselő, a parlament mezőgazdasági bizottság tagja is. A vidékfejlesztési szakember felszólalásában összegezte az elmúlt egy évben hozott olyan döntéseket, amelyek a gazdálkodók védelmében születtek. Szó volt a napszámos-törvényről, amely gyakorlatilag törvényessé tette ezt a munkát előbb az állattartásban, majd a növénytermesztésben.

<https://www.szatmar.ro/A_kis_gazdasagoke_a_jovo_a_romaniai_mezogazdasagban/hirek/88937>

**A Főkonzulátus Külgazdasági Irodáját érintő fontosabb gazdasági események:**

**2017. december 5-én a Külgazdasági Irodában a magyarországi Birkás pálinka bemutatására került sor.** A rendezvény célja, hogy a – csíkszeredai Főkonzulátussal együttműködve – a Birkás pálinka erdélyi piacrajutását elősegítsük, megfelelő partnerek beazonosításával a vállalkozó segítségére legyünk. A kolozsvári rendezvényen helyi étteremtulajdonosok, szállodalánc üzemeltetők és alkohol importtal foglalkozó kereskedők vettek részt, akik egyöntetűen hasznosnak tartották a Birkás pálinka bemutatkozását, eddig ugyanis a régióban kevésbé volt ismert ez a vállalkozás. A rendezvényen konkrét igények is megfogalmazódtak, több étterem tulajdonosa jelezte, hogy a Birkás erdélyi forgalmazójával kapcsolatba szeretne lépni és rendelni.

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |  |
| --- | --- | --- | --- | --- | --- |
| **Ágazat** | | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **EGÉSZSÉGÜGY** | **egészségügyi készletek közbeszerzése** | **Vérvizsgálati reagensek beszerzése** (Temes megye) | 2018.01.11. | 444.281,64 | **SPITALUL CLINIC DE BOLI INFECTIOASE SI PNEUMOFTIZIOLOGIE DR VICTOR BABES TIMISOARA**, Cím: STR GHEORGHE ADAM, NR 13, Timisoara, Cod postal: 300310, Romania, Tel. +40 751145434, Email: achizitii\_vbabes@yahoo.com, Fax: +40 256207735, Kapcsolattartó személy: Iacobescu Florin |
|  | **orvosi felszerelések közbeszerzése** | **Csontszintetizáló készülékek beszerzése** (Szatmár megye) | 2018.01.15. | 322.149,55 | **SPITALUL JUDETEAN SATU MARE**, Cím: STR. PRAHOVEI NR. 1, Satu Mare, Cod postal: 440192, Romania, Tel. +40 261-727050, Email: achizitii@sjusm.ro, Fax: +40 261727347, www.sjusm.ro, Kapcsolattartó személy: Gavrilas Teodor |
| **ÉPÍTKEZÉSEK** | **építkezési szolgáltatások közbeszerzése** | **Útjavítással kapcsolatos mérnöki tervezési szolgáltatások igénybevétele** (Szilágy megye) | 2018.01.15. | 12.246,51 | **JUDETUL SALAJ**, Cím: P-ta 1 Decembrie 1918, nr.12, Zalau, Cod postal: 450058, Romania, Tel. +40 260614120, Email: licitatiesj@cjsj.ro, Fax: +40 260661097, http://www.cjsj.ro, Kapcsolattartó személy: Maria Vultur |
|  | **építkezések és javítások közbeszerzése** | **A Bega folyó és mellékfolyóinak szabályozása a Curtea-Valea lui Liman szakaszon** (Temes megye) | 2018.01.17. | 3.920.943,03 | **ADMINISTRATIA NATIONALA APELE ROMANE – ADMINISTRATIA BAZINALA DE APA BANAT**  Cím:B-dul Mihai Viteazu, nr.32, Localitatea: Timisoara, Cod postal: 300222, E-mail: [lenuta.casalean@dab.rowater.ro](mailto:lenuta.casalean@dab.rowater.ro), [mihaela.hamat@dab.rowater.ro](mailto:mihaela.hamat@dab.rowater.ro), [cristian.ciocan@dab.rowater.ro](mailto:cristian.ciocan@dab.rowater.ro); Tel.  +40 256492097; Fax:  +40 256491798  Kapcsolattartó személy: Mihaela Hamat |
| **\*A Román Nemzeti Bank 2016. évi EUR/RON középárfolyama alapján 1 EUR = 4,4908 RON** | | | | | |